Document ID: 32001R0126

Kommissionens forordning (EF) nr. 126/2001
af 23. januar 2001
om ændring af forordning (EØF) nr. 2312/92 og (EØF) nr. 1148/93 om gennemførelsesbestemmelser for den særlige ordning for forsyning af de oversøiske franske departementer med levende avlskvæg og avlsheste
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3763/91 af 16. december 1991 om særlige foranstaltninger for visse landbrugsprodukter til fordel for de oversøiske franske departementer(1), senest ændret ved forordning (EF) nr. 2826/2000(2), særlig artikel 4, stk. 5, og
ud fra følgende betragtninger:
(1) I medfør af artikel 4 i forordning (EØF) nr. 3763/91 er det nødvendigt at fastlægge antallet af styk racerent avlskvæg og racerene avlsheste med oprindelse i Fællesskabet, for hvilke der ydes støtte for at fremme udviklingen af de pågældende erhvervsgrene i de oversøiske departementer (OD).
(2) Antallet i forsyningsopgørelsen og støttebeløbene for disse produkter blev fastsat ved Kommissionens forordning (EØF) nr. 2312/92(3) og (EØF) nr. 1148/93(4), senest ændret ved forordning (EF) nr. 2590/1999(5).
(3) Efter Frankrigs fremlæggelse af oplysninger om de franske oversøiske departementers behov bør der etableres en ny forsyningsopgørelse, og derfor bør bilagene til forordning (EØF) nr. 2312/92 og (EØF) nr. 1148/93 erstattes af bilagene til nærværende forordning.
(4) En gennemgang af udgifterne vedrørende forsyningen med racerent avlskvæg og racerene avlsheste viser, at der ikke har været nogen væsentlig ændring. Derfor bør støttebeløbene for 2000 fastholdes.
(5) Bilagene til forordning (EØF) nr. 2312/92 og (EØF) nr. 1148/93 bør derfor ændres.
(6) Nærværende forordning træder i kraft efter udløbet af fristen for indgivelse af licensansøgninger i januar 2001. For at sikre en kontinuerlig forsyning af de franske oversøiske departementer bør der afviges fra artikel 9, stk. 1 og 2, i forordning (EØF) nr. 2312/92 samt fra artikel 4, stk. 1 og 2, i forordning (EØF) nr. 1148/93 ved at gøre det muligt blot for nævnte måned at indgive licensansøgninger i indtil fem arbejdsdage efter ikrafttrædelsen af nærværende forordning og ved at fastsætte fristen for udstedelse af licenserne til indtil ti arbejdsdage efter ikrafttrædelsen af nærværende forordning.
(7) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
1. Bilag III til forordning (EØF) nr. 2312/92 affattes som angivet i bilag I til nærværende forordning.
2. Uanset artikel 9, stk. 1, i forordning (EØF) nr. 2312/92 indgives licensansøgningerne i januar 2001 til den kompetente myndighed senest fem arbejdsdage efter ikrafttrædelsen af nærværende forordning.
Uanset artikel 9, stk. 2, i forordning (EØF) nr. 2312/92 udstedes licenserne i januar 2001 senest ti arbejdsdage efter ikrafttrædelsen af nærværende forordning.
Artikel 2
1. Bilaget til forordning (EØF) nr. 1148/93 affattes som angivet i bilag II til nærværende forordning.
2. Uanset artikel 4, stk. 1, i forordning (EØF) nr. 1148/93 indgives licensansøgningerne i januar 2001 til den kompetente myndighed senest fem arbejdsdage efter ikrafttrædelsen af nærværende forordning.
Uanset artikel 4, stk. 2, i forordning (EØF) nr. 1148/93 udstedes licenserne i januar 2001 senest ti arbejdsdage efter ikrafttrædelsen af nærværende forordning.
Artikel 3
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. januar 2001.

Labels: 3
18
5
6